หุ้นเช้า30พ.ค.แกว่งแคบปิดบวก3.92 จุด
ดัชนีหุ้นภาคเช้า 30 พ.ค.แกว่งตัวในกรอบแคบก่อนปิดที่ 1,070.92 จุด เพิ่มขึ้น 3.92 จุด ท่ามกลางมูลค่าซื้อขาย 8,811.89 ล้านบาท
30 พ.ค. 2554

ดัชนีหุ้นภาคเช้า 30 พ.ค.แกว่งตัวในกรอบแคบก่อนปิดที่ 1,070.92 จุด เพิ่มขึ้น 3.92 จุด ท่ามกลางมูลค่าซื้อขาย 8,811.89 ล้านบาท
ดัชนีตลาดหลักทรัพย์แห่งประเทศไทย วันที่ 30 พ.ค. แกว่งตัวอยู่ในกรอบแคบๆ เคลื่อนไหวอยู่ระหว่าง 1,070.50-1,074.57 จุด ปิดตลาดภาคเช้าที่ 1,070.92 จุด เพิ่มขึ้น 3.92 จุด มูลค่าซื้อขาย 8,811.89 ล้านบาท 
บริษัทหลักทรัพย์ (บล.) เคจีไอ (ประเทศไทย) ประเมินว่า ตลาดหุ้นไทยจะปรับเพิ่มได้ เนื่องจากไม่มีข่าวร้ายใหม่ๆ เข้ามากระทบตลาด ขณะที่มีความเป็นไปได้ที่นักลงทุนต่างชาติจะชะลอการขายในช่วงสั้นๆ เนื่องจากค่าเงินเหรียญสหรัฐฯ อ่อนตัวค่อนข้างแรง และสถานการณ์ในประเทศกรีซยังไม่มีความคืบหน้า
"น่าจะหนุนให้มีเงินต่างชาติกลับมาซื้อหุ้นเอเชียในระดับหนึ่ง แต่ภาพใหญ่ยังคงเป็นไซด์เวย์ เนื่องจากเม็ดเงินที่กลับมาไม่น่าจะเข้าหุ้นไทยเป็นหลัก" บล.เคจีไอ ระบุ
เช่นเดียวกับ บล.คันทรี่ กรุ๊ป ประเมินว่า การซื้อขายหุ้นจะเบาบาง เพราะตลาดขาดปัจจัยบวกใหม่ๆ เข้ามาสนับสนุน แรงซื้อที่เข้ามาเป็นเพีงการเก็งกำไรระยะสั้นเท่านั้น ทำให้ดัชนีแกว่งตัวในกรอบแคบๆ
มูลค่าซื้อขาย 5 อันดับ  
JAS ปิด 2.94 บาท ไม่เปลี่ยนแปลง 
TOP  ปิด 79.25 บาท +1.50 บาท หรือ 1.93% 
AJ  ปิด 26.75 บาท -0.75 บาท หรือ 2.73%  
BBL ปิด 162.00 บาท +1.00 บาท หรือ 0.62%  
GUNKUL ปิด 16.60 บาท +0.80 บาท หรือ 5.06%